Drie mense oornag skatrykFoto: www.latinpost.com Die Amerikaanse Powerball, ter waarde van $1,5 miljard (bykans R25 miljard), waarvan die trekking Woensdag was, is deur drie mense gewen. Dit is die grootste boerpot nóg in Amerika. NBC News berig die wenkaartjies is in Kalifornië, Florida en Tennessee gekoop. Die wennommers was 4, 8, 19, 27 en 34, en die Powerball-nommer was 10. Dit is die eerste keer, sedert die boerpot van $40 miljoen op 7 November begin oploop het, wat ŉ kaartjie verkoop word waarop al die nommers, waaronder ook die Powerball-nommer, verskyn. Die boerpot het 20 keer oorgestaan omdat daar nie wenners was nie. Dit was verlede week aanvanklik $500 miljoen, Saterdag $900 miljoen, en uiteindelik $1,586 miljard. NBC News berig jou kans om die boerpot te wen is 1 uit 2,292 miljoen.